задължения на работодателите при проверки от дирекции инспекция по труда?
най-общо - да оказват пълно съдействие на контролните органи, като им предоставят изискваните документи, информация, достъп до работни места, възможност за разговори с работещите и т.н. в кодекса на труда (чл. 403а) е регламентирано изискване работодателят да държи на разположение на контролните органи: екземпляр от правилника за вътрешния трудов ред; списък на работниците и служителите, изпратени от предприятие, което осигурява временна работа (ако има такива); документи, свързани с разпределението на работното време и организацията на работа: заповеди за полагане на извънреден труд, за дежурство, за времето на разположение, за установяване на непълно работно време и поименни графици за работа за периода, за който е установено сумирано изчисляване на работното време. тези документи трябва да са налични в предприятието, в неговите поделения, обекти и работни площадки, както и на други места, на които се полага наемен труд. например екип строителни работници на дружеството отстранява авария на даден обект, някой перфектен инспектор може да изиска посочените документи и там, защото това е работна площадка или място, на което се полага наемен труд. трябва да има документи всички мобилни групи, магазини, заведения и т.н., или да се надяваме, че това няма да ни се случи.